CELEX: C2005/257/10
Language: sk
Date: 2005-10-15 00:00:00
Title: Vec C-321/05: Návrh na začatie prejudiciálneho konania podaný uznesením Østre Landsret (Dánsko) z 3. augusta 2004, ktorý súvisí s konaním: Hans Markus Kofoed proti Skatteministeriet (Ministerstvo financií)

15.10.2005   
            
            
               SK
            
            
               Úradný vestník Európskej únie
            
            
               C 257/6
            
         Návrh na začatie prejudiciálneho konania podaný uznesením Østre Landsret (Dánsko) z 3. augusta 2004, ktorý súvisí s konaním: Hans Markus Kofoed proti Skatteministeriet (Ministerstvo financií)
   (Vec C-321/05)
   (2005/C 257/10)
   Jazyk konania: dánčina
   Østre Landsret podal 3. augusta 2004 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Hans Markus Kofoed proti Skatteministeriet (Ministerstvo financií) a bol doručený kancelárii Súdneho dvora 23. augusta 2005.
   Østre Landsret žiada Súdny dvor, aby rozhodol o nasledujúcej otázke:
   Je treba článok 2 písm. d) smernice Rady 90/434/EHS z 23. júla 1990 o spoločnom systéme zdaňovania pri zlúčeniach, rozdeleniach, prevodoch majetku a výmene akcií týkajúcich sa spoločností rôznych členských štátov vykladať tak, že neprichádza k výmene akcií v zmysle smernice o zdaňovaní pri zlúčeniach, ak strany zúčastnené na výmene akcií súčasne s dohodou o tejto výmene, bez toho, aby to bolo právne záväzné sa vyjadria spoločný úmysel na prvom valnom zhromaždení nadobúdateľa konanom po výmene, odsúhlasiť vyplatenie dividendy, ktorá presahuje 10 % nominálnej hodnoty cenných papierov prevedených pri výmene akcií a keď je táto dividenda aj skutočne vyplatená?